পঞ্চম উইকেট জুটিতে দুই ভাই শন মার্শ ও মিচেল মার্শ ১০৪ রানের পার্টনারশিপ গড়ে অবিচ্ছিন্ন রয়েছেন। শন মার্শ ২০৭ বলে ১০টি চারের সাহায্যে ৯৮ রানে অপরাজিত রয়েছেন। এদিন ক্যারিয়ারের ১০ম অর্ধশতকের দেখা পান তিনি। ষষ্ঠ শতক থেকে মাত্র ২ রান দূরে রয়েছেন তিনি। অপর ব্যাটসম্যান মিচেল মার্শ ৮৭ বলে ৯ বাউন্ডারি ও দুই ছক্কায় ৬৩ রানে অপরাজিত রয়েছেন। মিচেল মার্শ এদিন তৃতীয় ফিফটি পূর্ণ করেন। তৃতীয় দিন শেষে ১৫৭ ওভার মোকাবেলায় অস্ট্রেলিয়া স্কোর বোর্ডে জমা করে ৪ উইকেটে ৪৭৯ রান।